Lietuvos Respublikos Vyriausybė

NUTARIMAS

Dėl NEKILNOJAMOJO TURTO KAUNE, H. IR O. MINKOVSKIŲ G. 73, PERDAVIMO

2012 m. rugsėjo 19 d. Nr. 1142

Vilnius

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412; 2006, Nr. 87-3397) 7 straipsnio 1 dalimi, 9 straipsniu, Lietuvos Respublikos nekilnojamojo turto registro įstatymo (Žin., 1996, Nr. 100-2261; 2001, Nr. 55-1948) 13 straipsnio 2 dalimi ir 23 straipsnio 1 dalimi, Lietuvos Respublikos valstybės turto fondo įstatymo (Žin., 1997, Nr. 104-2616; 1999, Nr. 66-2116; 2004, Nr. 120-4429) 3 straipsniu, Lietuvos Respublikos valstybės ir savivaldybės įmonių įstatymo (Žin., 1994, Nr. 102-2049; 2004, Nr. 4-24; 2011, Nr. 150-7051) 13 straipsnio 2 dalimi ir įgyvendindama Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 (Žin., 2001, Nr. 3-48; 2003, Nr. 13-504; 2007, Nr. 30-1100), Lietuvos Respublikos Vyriausybė nutaria:

1. Perduoti valstybės įmonei Valstybės turto fondui valstybei nuosavybės teise priklausantį nekilnojamąjį turtą – geležinkelio kelią Nr. 28 su iškrovimo rampa (archyvinės bylos Nr. 19/29782, unikalus numeris – 1900-2030-8013, ilgis – 232,6 metro) Kaune, H. ir O. Minkovskių g. 73, valdyti, naudoti ir disponuoti juo patikėjimo teise.

2. Įgalioti valstybės įmonės Valstybės turto fondo generalinį direktorių įregistruoti 1 punkte nurodytą turtą Nekilnojamojo turto registre.

MINISTRAS PIRMININKAS	ANDRIUS KUBILIUS

SUSISIEKIMO MINISTRAS	ELIGIJUS MASIULIS

_________________